 **REPUBLIKA HRVATSKA**

**KARLOVAČKA ŽUPANIJA**

 **OPĆINA PLAŠKI**

 **OPĆINSKI NAČELNIK**

**KLASA: 245-01/25-01/005**

**URBROJ: 2133-14-02/01-25-1**

**Plaški, 31. ožujak 2025.**

Na temelju članka 14. Zakona o zaštiti od požara („Narodne Novine“, broj 92/10, 114/22), Programa aktivnosti u provedbi posebnih mjera zaštite od požara od interesa za Republiku Hrvatsku u 2025. godini (Zaključak, KLASA: 022-03/25-07/38, URBROJ: 50301-29/23-25-2 od 27. veljače 2025. godine) i članka 53. Statuta Općine Plaški („Glasnik Karlovačke županije“, broj 41/23), općinski načelnik Općine Plaški, dana 31. ožujak 2025. godine donosi

**GODIŠNJI PLAN ČIŠĆENJA CESTOVNOG POJASA**

**OD LAKO ZAPALJIVIH TVARI**

**NA NERAZVRSTANIM CESTAMA OPĆINE PLAŠKI**

# Članak 1.

Godišnji plan čišćenja cestovnog pojasa od lako zapaljivih tvari na nerazvrstanim cestama Općine Plaški (u daljnjem tekstu: Plan), izrađen je temeljem obaveze Općine Plaški za donošenje plana čišćenja cestovnog pojasa od lako zapaljivih tvari, odnosno onih tvari koje mogu izazvati požar ili omogućiti/olakšati njegovo širenje, uz javne prometnice koje prolaze ugroženim područjem te pri tome osobitu pažnju usmjeriti na cestovne pravce lokalnog značaja koje prolaze poljoprivrednim površinama te cestama koje su tijekom turističke sezone pojačano opterećene prometom.

Obaveza izrade Plana proizlazi iz Programa aktivnosti u provedbi posebnih mjera zaštite od požara od interesa za Republiku Hrvatsku u 2025. godinu koji je objavljen na službenoj Internet stranici Hrvatske vatrogasne zajednice.

Općina Plaški dužna je provoditi redovna čišćenja cestovnom pojasa temeljem Plana te ga, odmah po donošenju, dostaviti Ministarstvu mora, prometa i infrastrukture, Hrvatskoj vatrogasnoj zajednici te Vatrogasnoj zajednici Karlovačke županije i MUP – Ravnateljstvo civilne zaštite – Područni ured civilne zaštite Rijeka – Služba civilne zaštite Karlovac.

# Članak 2.

# IZVRŠITELJI ZADATAKA I SUDIONICI

Za realizaciju Plana, u okviru planiranih sredstva redovitog održavanja lokalnih i nerazvrstanih cesta na području Općine Plaški za 2025. godinu zadužena je tvrtka ARKADA d.o.o. s kojom Općina Plaški ima potpisan Ugovor o održavanju asfaltnih i makadamskih nerazvrstanih cesta (puteva) na području Općine Plaški u razdoblju od 2022. do 2026. godina (KLASA: 402-10/22-01/35, URBROJ: 2133-14-02/01-22-1 od 01. kolovoza 2022. godine).

**Članak 3.**

Financijska sredstva za provedbu ovog Plana osigurana su Proračunom Općine Plaški za 2025. godinu.

**Članak 4.**

DINAMIKA IZVRŠENJA

|  |  |  |  |  |
| --- | --- | --- | --- | --- |
| **Mjesec provedbe** | **Broj ceste/naziv dionice** | **Duljina dionice (km)** | **Opis aktivnosti** | **Učestalost izvođenja radova na mjesečnoj razini** |
| **IV., V., VI., VII., VIII., IX., X., XI., XII.** | Janja Gora | 11,734 | - Nasipanje makadamskih nerazvrstanih cesta,- Krpanje rupa na asfaltnim nerazvrstanim cestama,- Asfaltiranje nerazvrstanih cesta | Periodično |
| Jezero | 7,136 |
| Kunić | 9,355 |
| Latin | 13,325 |
| Međeđak | 6,688 |
| Plaški | 20,475 |
| Pothum Plaščanski | 8,832 |

**Članak 5.**

Ovaj Plan stupa na snagu danom donošenja, a ima se objaviti u „Glasniku Karlovačke županije“ i na službenoj web stranici Općine Plaški, [www.plaski.hr](http://www.plaski.hr).

**OPĆINSKI NAČELNIK**

 **Pero Damjanović**